In haar klerekas
JY LEES NOU In haar klerekas
Jy kan dit nie glo nie, maar jy sien dit met jou eie oë. Hopies klere op die vloer. Dit moet hierdie tyd van die jaar wees … Hou sy uitverkoping of beteken dit sy skep uiteindelik orde in haar klerekas?
Dit moet hierdie tyd van die jaar wees ... Hou sy uitverkoping of beteken dit sy skep uiteindelik orde in haar klerekas?
“Ek skep orde,” sê sy. Sy wil die nuwe jaar ligter in - gaan. “Hier’s ’n hoop klere wat ek nooit weer sal dra nie.”
Buitendien, fluister sy vir die mat, hier’s klere waarin ek nooit weer sal pas nie ...
Heel agter in die kas kom sy af op ’n paar tops met ... sowaar ... daar sit dit, jy sien dit met jou eie oë!
“Daai top - en dáái een,” wys jy, “het sowaar nog ’n etiket aan.”
Dit blyk sy het dit ’n hele ruk terug gekoop, maar kon toe nie besluit of sy daarvan hou nie. In die winkel het dit so mooi gesit ... En dié een wou sy nog terugneem, maar sy’t nooit daarby uitgekom nie, en dis nou al ’n jaar of wat later en sy’t nie meer die strokie nie.
“Kan mens dit nie in die koerant adverteer nie?” vra jy: Tops. Nog nooit gedra. Met die label aan. En hoekom word die Hou-hopie al hoe groter en die Gooi Weg-hopie hier links vorder niks? Daar gaan steeds te min hangplek wees, want daar het ondertussen nog klere bygekom wat sy vir Kersfees present gekry het - en dié wat sy self gekoop het (vir die Groot Dae, jy weet?).
Nee, want voortspruitend uit die Onseker-hopie ontstaan ’n vierde hopie: PAS EERS AAN. En hier kom die byvoordeel: in die middel van die week, in die slaapkamer, reg voor die klerekas, kry jy die kans om ’n aanpas-sessie dop te hou - én sy vra jou wat jy dink.
Mm-mm, pas aan laat ek bietjie voel ...
“Is daar nie skoene wat jy ook ...?” waag jy dit. Want jy weet, sy’t tog skoene gekoop om te pas by bepaalde klere, en as sy nou van daardie klere ontslae raak, gaan daar skoene wees wat by niks pas nie, dis logies.
Jy kan. Netjies behoue in ’n lang plastieksak ... haar ... matriekafskeidsrok.
Sy sou kon deurgaan as ’n strooimeisie.
Help ’n bietjie met die ritssluiter, sê sy.